Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 1. svibnja 2011.

17(72)2011.

Evanđelje Iv 20, 19-31
Nakon osam dana dođe Isus.
Čitanje svetog Evanđelja po Ivanu
Kad bî uvečer onoga istog dana, prvog u tjednu, dok su učenici u strahu od Židova bili zatvorili vrata, dođe Isus, stane u sredinu i reče im: »Mir vama!« To rekavši, pokaza im svoje ruke i bok. I obradovaše se učenici vidjevši Gospodina. Isus im stoga ponovno reče: »Mir vama! Kao što mene posla Otac i ja šaljem vas.« To rekavši, dahne u njih i kaže im: »Primite Duha Svetoga. Kojima otpustite grijehe, otpuštaju im se; kojima zadržite, zadržani su im.«
Ali Toma zvani Blizanac, jedan od dvanaestorice, ne bijaše s njima kad dođe Isus. Govorili su mu dakle drugi učenici: »Vidjeli smo Gospodina!« On im odvrati: »Ako ne vidim na njegovim rukama biljeg čavala i ne stavim svoj prst u mjesto čavala, ako ne stavim svoju ruku u njegov bok, neću vjerovati.«
I nakon osam dana bijahu njegovi učenici opet unutra, a s njima i Toma. Vrata bijahu zatvorena, a Isus dođe, stade u sredinu i reče: »Mir vama!« Zatim će Tomi: »Prinesi prst ovamo i pogledaj mi ruke! Prinesi ruku i stavi je u moj bok i ne budi nevjeran nego vjeran.« Odgovori mu Toma: »Gospodin moj i Bog moj!« Reče mu Isus: »Budući da si me vidio, povjerovao si. Blaženi koji ne vidješe, a vjeruju!«
Isus je pred svojim učenicima učinio i mnoga druga znamenja koja nisu zapisana u ovoj knjizi. A ova su zapisana da vjerujete: Isus je Krist, Sin Božji, i da vjerujući imate život u imenu njegovu. Riječ Gospodnja.

KAMEN ZAGLAVNI
„Kamen koji odbaciše graditelji postade kamen zaglavni“ Ispunjeni Božjim Duhom i mi se pridružimo milijunima kršćana diljem kugle zemaljske koji kliču Bogu govoreći: „Vječna je ljubav Njegova!... Ovo je dan što ga učini Gospodinu: kličimo i radujmo se Njemu!“ Čvrsto stojeći s Kristom i živeći prema Njegovom nauku, osjećamo da nas ne mogu od Njega odgurati niti nas mogu oboriti jer nam pomaže Gospodin – snaga naša i pjesma, naš Spasitelj, kamen koji odbaciše i koji odbacuju brojni graditelji, ali koji postade i dovijeka ostaje kamen zaglavni nebeskog Jeruzalema. KT

TOMINO ZDVAJANJE (Iv 20, 19-31)
Iz Ivanova izvješća o uskrsnuću očito je da se radi o nečemu što je potpuno drukčije od reinkarnacije. Iako je opis tjelesnog Isusovog uskrsnuća, ipak je pojam 'tijelo' nešto sasvim različito od tjelesnosti. Više izražava osobnost negoli tjelesnost. Poslije uskrsnuća Isus više nije vezan materijalnošću. On postaje kozmički, sveopći. Njegova prisutnost bit će sasvim druge naravi od materijalne prisutnosti. On je poslije uskrsnuća posvudašnji. Ipak njegova osoba ne rasplinjuje se u neku eteričnost.
On ostaje onaj isti koji se utjelovio i sada uskrsnuo. U njegovom životu i u njegovoj osobi prisutna je cijela zemlja i zemaljska stvarnost. Sve su muke i radosti svijeta u njemu. Svemir dobiva novi smisao: novo nebo i nova zemlja. Nije to popravljanje stare zemlje i staroga čovjeka nego je sve je novo. Uskrsnuće je novo Stvaranje, nova Geneza. Kao da poslije uskrsnuća nema više pozivanja na Isusovu kroniku, niti na mjesto rođenja niti na njegov grob.
Uskrsnuće ga je preobrazilo u 'kozmičko biće'. On je došao za sve i sada je sa svima. U njemu se svi ljudi sjedinjuju u sveopće bratstvo. U njemu se ostvaruju čežnje koje nadilaze ljudske moći, ali ne i ljudsku želju i snivanje. Gdje god i kad god se ljudi okupe u njegovo ime on je s njima. Isus je prisutan tamo gdje se želi mir i dobrota. Isus svojim uskrsnućem nije se vinuo negdje u nebeske visine, u daleki kozmos, nego je sišao u sva ljudska srca. Od uskrsnuća njegovo je mjesto u ljudskim srcima da ih oživljava i uskrisuje. Zato on više nije 'objekt' gledanja i diranja. Na drugi se način sada doživljava i dira.
On je Božanski Duh koji izlazi od Oca. Samo dobri i željni dobrote prepoznavat će ga u sebi i u drugim osobama. Toma je simbol određenog mišljenja i shvaćanja. Nije to samo jedna jedinka koja se pojavila u povijesti. U svima nama drijema ili se pokatkada otkriva Toma. Isusa je previše materijalizirao. Volio ga je ali kao običnog prijatelja, običnu osobu. On u njemu nije otkrio Krista Boga. On svijet doživljava jednodimenzionalno.
Isus je također sveden na jednu dimenziju. Ipak se svaki dan kroz povijesni Isusov život očituje da je u njemu i Transcendencija, univerzalnost. Toma ne zna kroz partikularno doživljavati univerzalno. Još ne doživljava božanske geste kroz ljudske. Njemu je Isus neshvatljiv van tjelesnosti. Ipak je šokiran s onim što se događalo oku Isusa. Toma je ipak ostao u prijateljstvu sa svojom družinom, iako je on imao sumnje.
Kad je zdvajao prijatelji ga nisu odbacili. Dapače, on je ostajući među njima doživio uskrsnog Krista. Njegova ljubav mu je otvorila oči da spozna božansku dimenziju. Toma je prepoznao uskrsloga u svojim prijateljima. Tu ga je dirao svojim rukama. Jer božansko se ne gleda materijalnim očima niti ima tjelesni opip. On je u našoj duši i duši drugih ljudi. I kad im pristupamo prijateljski prepoznajemo uskrslog Krista. Kako nam je on blizu!? Isus se objavljuje u smirenosti srca. On uvijek donosi mir. Isus je uvijek mirotvorac. Bez obzira kakva bila krizna vremena u njih uvijek Isus donosi mir. On je tamo gdje se čini da nije.
On je s nama kad mi mislili ili ne mislili. Njegova prisutnost u nama ne zavisi od naše parapsihologije nego od njegove ljubavi. Zar ne možemo prepoznati u drugim ljudima božansku sliku - Isusovu sliku?! "Zar nam srce nije gorilo...." Ove riječi nas pozivaju da budemo otvoreni na sve božanske znakove koje nam daje kroz ljude? Čak su sva Isusova 'djela' i sva 'čudesa' samo znakovi njegova božanstva. On i njegov život su poziv da se nadiđe materijalnost, da se ne dadnemo ograničiti i zarobiti njome.
A ako se ne nadiđe materijalnost ostaje se zatvoren u stvari, pa naš duh vapije za božanskom širinom. Isus ljude otvara cijelim svojim bićem. Isus u nas udahnjuje božanstvenost koja mijenja materijalnost u duhovnost. Mir srca se može postići (imati) samo od božanskog duha i božanske ljubavi.
Marjan Jurčević

2. vazmena nedjelja godine A (Iv 20,19-31)
Popričesna meditacija
“Gospodin moj i Bog moj!” – izjavi Toma. (Iv 20,28)
Nakon nemira pred ostajstvom smrti, u Tomi se pojavio nemir zbog otajstva prisutnosti. Nije mogao vjerovati da je Isus živ – nije mogao prihvatiti spasonosni nemir. Toma je jedan od nas – netko tko želi ostati čvrsto na zemlji, bez primisli iluzije.
Bog ponekad uslišava i naše pogrešne molbe. On rasipnom sinu daje baštinu i dopušta mu da ode... A Tomi veli: “Prinesi prst ovamo”. Dugim riječima: Evo ti moje tijelo. Učini ono što si tražio. Toma je zadobio uslišanje i to je njemu bilo kao kazna i prijekor.
Međutim, prvi koji zove Isusa svojim Bogom je Toma. Od Tome, prepunog sumnje, Isus je izvukao najljepšu ispovijed vjere.
Danas Isus očekuje od nas da naša vjera pokaže znakove života kako bismo imali lice koje će drugima svjetliti vazmeno svjetlo. Možda je Toma postao “nevjerni Toma” jer apostoli nisu pokazivali svoja preobražena lica...
I dok mi danas poput Tome vapimo Bogu da nam pokaže znakove, ne vidimo da nam ih daje u izobilju – znakove svoje prisutnosti i darivanje čovjeka. Pozvani smo Bogu dati jedini mogući dar ovdje na zemlji: vjerovati u njega malo prije nego li ga vidimo; vjerovati u nebo malo prije nego li u njega uđemo.
“Tijesna je za te kuća duše moje: proširi je! Ruševina je: popravi je!” Gospodine! Neka se u meni dogodi novo srce i nova duša - da postanem vjeran a ne nevjeran - i da postanem nositelj Radosne vijesti - Tvoga uskrsnuća! Priredio: Dario Miletić

Hvala Vama dragi vjernici koji ste pomogli akciju naših mladih. Oni su u klaustru ii na Narodnom trgu imali svoj štand na kojemu su izložili razne suvenire koje su sami izradili predvođeni s. Laudom. Dobivena sredstva 11.350 KN I 45 € idu z školovanje djece u Misiji Kimbulu koju vodi naš fra Ilija Barišić. Prošle godine su u korizmenoj akciji prikupili 6.330 KN
Vama koji ste pomogli mlade lani i ove godine hvala. Fra Drago

fra Ilija Barišić piše:
Ustrajna Vjernost Tvog učenika Ivana, Iskreno Pokajanja i Suze Petra To će biti Tvije Uskrsnuće u meni i moj Uskrs po Tebi „Mir vama! Kao što mene posla Otac i ja šaljem vas“. To rekavši, dahne u njih i kaže im:“Primite Duha Svetoga“. Uskrsli Kriste koji si Sin Oca i Brat čovjeka, Ti i samo Ti, uvodi me u Zagrljaj Oca i u službu brata čovjeka koji nadopunja Tvoju Muku
SRETAN USKRS 2011 I TRAJNI ŽIVOTNI ALELUJA Žele Vama i svim Dobročiniteljima, Kumama i Kumovima, svim Prijateljima i Moliteljima, odani i zahvalni Katekumeni i Kršćani, ovogodišnji odrasli Novokrštenici (76), te Učenici i Đaci – Kumčad posebno, Vjeroučitelji i Svećenici Misije Kimbulu. Jednodušno postojani u Molitvi sa Marijom, uz pozdrave i Poljubac Mira, odani vam i zahvalni Fra Ilija Barišić, ofm misionar
Hvala svim kumovima! Sretan Uskrs! Želi fra Drago

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 1. V. MALI USKRS, BIJELA NEDJELJA, NEDJELJA BOŽANSKOG M.
Ponedjeljak: 2. V: Atanazije, Boris, Kateheze za odrasle u 20,45 sati
Utorak 3. V. Filip i Jakov ap. - 7. od 13. utoraka sv. Anti - molitva. Kateheze za mlade u 20,45 sati
Srijeda 4. V. Florijan, Cvjetko
Četvrtak 5. V. Judita, Irena
Petak 6. V. Dominik, Savio
Subota 7. V Dujam
Nedjelja 8. V. III. VAZMENA Parija. P. Majčin dan
Iiduće NEDJELJE SU MISE u 8,30 u 10 i u 20 sati
Svaki dan je misa u 7 i u 20 sati
Služba časova (časoslov): svagdanom u sv. misi,
nedjeljom i svetkovinama Večernja u 19,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 19,30 sati. SVIBANJSKA POBOŽNOST

OBNOVA PODA U CRKVI SV. FRANE
1. svibnja 2011. Slijedi bojanje oštećenih dijelova. Izrada novog ambona.
Hvala Bogu u crkvi smo. Hvala našim nebeskim zaštitnicima sv. Frani, Anti,... Hvala svima.
Ovoga tjedna smo primili 1200 KN. Hvala. Molimo Vas da nam pomognete platiti (prema svojim mogućnostima) podno grijanje i izvedene radove.
Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)